Source: http://www.uzemneplany.sk/ochranne-pasma/?pooloption=36
Timestamp: 2020-01-26 22:08:51+00:00
Document Index: 8223860

Matched Legal Cases: ['§15', '§ 19', '§19', '§27', '§ 28', '§37', '§51', '§ 45', '§ 10']

Ochranné pásma | UzemnePlany.sk
Čo je to ochranné pásmo?
Ochranné pásma sú legislatívne vymedzené zóny – oblasti za účelom ochrany jednotlivých historických pamiatok, prírodných a technických prvkov, alebo ich okolia pred negatívnymi účinkami.
Ochranné pásma dopravných systémov
Slúžia na ochranu diaľnic, ciest a miestnych komunikácií mimo územia zastavaného, alebo určeného na súvislé zastavanie. Pre jednotlivé druhy komunikácií určuje šírku ochranných pásiem Vyhláška č. 35/1984 Zb. v §15 nasledovne:
100 m od osi vozovky priľahlého jazdného pásu diaľnice a cesty budovanej ako rýchlostná komunikácia,
50 m od osi vozovky cesty I. triedy,
25 m od osi vozovky cesty II. triedy,
20 m od osi vozovky cesty III. triedy,
15 m od osi vozovky miestnej komunikácie,
Grafické znázornenie cestných ochranných pásiem je spracované v príslušnej grafickej časti v mierke 1:10 000.
Železničné ochranné pásma
Slúžia na ochranu dráhy a na ochranu prevádzky na dráhe v zmysle zákona o dráhach č. 164/1996 Zb. Sú vymedzené priestorom po obidvoch stranách dráhy nasledovne:
60 m od osi krajnej koľaje pri celoštátnej a regionálnej dráhe
30 m od osi krajnej koľaje pri vlečkách (mimo uzavretého priestoru)
Ochranné pásma vedení a zariadení technickej infraštruktúry
Ochranné pásma vodohospodárskych vedení a zariadení
Na ochranu verejných vodovodov a verejných kanalizácií pred poškodením sa vymedzuje podľa § 19 zákona č. 442/2002 Z.z. o verejných vodovodoch a verejných kanalizáciách a o zmene a doplnení zákona č. 276/2001 Z.z. o regulácii v sieťových odvetviach pásmo ochrany :
1,5 m na obidve strany od vonkajšieho obrysu potrubia pri verejnom vodovode a verejnej kanalizácii do priemeru 500 mm,
2,5 m pri priemere nad 500 mm.
Ochranné a bezpečnostné pásma energetických zariadení
Ochranné a bezpečnostné pásma energetických zariadení stanovuje zákon č.70/1998 Z.z. o energetike a o zmene zákona č.455/1991 Zb. o živnostenskom podnikaní (živnostenský zákon) v znení neskorších predpisov.
Na ochranu elektroenergetických zariadení sa podľa §19 uvedeného zákona zriaďujú ochranné pásma v rozsahu :
10 – 35 m obojstranne od krajného vodiča u vonkajších elektrických vedení pri napätí od 1 kV až nad 400 kV,
1 – 3 m obojstranne u kábelových elektrických vedení,
30 m od objektu alebo oplotenia elektrickej stanice,
10 m od konštrukcie transformovne z VN na NN.
Ochranné pásma plynárenských zariadení
Na ochranu plynárenských zariadení sa zriaďujú podľa §27 energetického zákona ochranné pásma. Ich rozsah je stanovený podľa priemeru potrubia v nasledujúcich vzdialenostiach, meraných obojstranne od osi plynovodu alebo od pôdorysu iného plynárenského zariadenia:
4 – 50 m pre plynovody a prípojky s DN menším ako 200 mm až nad 700 mm,
1 m pre NTL a STL plynovody a prípojky, ktorými sa rozvádzajú plyny v zastavanom území obce,
8 m pre technologické objekty (regulačné stanice, zásobníky propán – butánu a pod.).
Na zamedzenie alebo zmiernenie účinkov prípadných porúch alebo havárií plynárenských
zariadení a na ochranu života, zdravia osôb a majetku sú určené bezpečnostné pásma. Ich rozsah je podľa § 28 energetického zákona podľa tlaku a dimenzie potrubia určený vzdialenosťou, meranou na každú stranu od osi plynovodu alebo od pôdorysu plynárenského zariadenia takto:
10 m pri STL plynovodoch a prípojkách na voľnom priestranstve a v nezastavanom území
20 – 200 m pri VTL plynovodoch a prípojkách s DN menším ako 150 mm až nad 500 mm
50 m pri plniarňach a stáčiarňach propanu a propan – butánu
pri NTL STL plynovodoch a prípojkách v mestách a súvislej zástavbe obcí sa bezpečnostné pásma určia v súlade s technickými požiadavkami dodávateľa plynu.
Ochranné pásma tepelných zariadení
Na ochranu sústavy tepelných zariadení sa zriaďujú ochranné pásma podľa §37 energetického zákona vo vzdialenosti, meranej obojstranne:
u primárnych a sekundárnych rozvodov tepla
mimo zastavaného územia na jednu stranu 3 m a na druhú stranu 1 m podľa určenia držiteľa licencie,
u odovzdávacích staníc tepla 3 m od oplotenej alebo obmurovanej hranice objektu stanice.
Ochranné pásma produktovodov
Ochranné pásma u produktovodov sú určené podľa druhu dopravovaného média a kategórie diaľkovodu v prislúchajúcich technických normách ako bezpečnostné vzdialenosti, merané od osi produktovodu na obe strany.
STN 650204 Diaľkovody horľavých kvapalín špecifikuje bezpečnostnú vzdialenosť v rozsahu:
100 – 300 m obojstranne od objektov skupiny A,B,C (v nich sú o i. sídelné útvary miest a obcí),
20 – 100 m obojstranne od objektov skupiny D a E (osamele stojace a nekategorizované objekty),
STN 650208 Diaľkovody horľavých skvapalnených uhľovodíkových plynov špecifikuje
bezpečnostnú vzdialenosť v rozsahu:
200 m obojstranne pre objekty skupiny A (medzi ne patria aj sídelné útvary miest a obcí)
50 – 100 m obojstranne pre objekty skupiny B,C,D.
Ochranné pásma telekomunikácií
Na ochranu telekomunikačných vedení (kábelových) sa podľa zákona č. 610/2003 Z.z. o elektronických komunikáciách zriaďuje ochranné pásmo v šírke 1,5 m od jeho osi obojstranne. Na ochranu proti rušeniu prevádzky rádiokomunikačných zariadení sa určujú kruhové a smerové ochranné pásma. Rozsah týchto pásiem sa stanovuje individuálne výpočtom a potvrdzuje v územnom konaní. Kruhové ochranné pásmo môže byť vymedzené kružnicou s polomerom až 500 m.
Ochranné pásma vodných stavieb
Na ochranu vodných stavieb podľa zákona č.184/2002 Z.z. o vodách a o zmene a doplnení niektorých zákonov (vodný zákon) môže podľa §51, ods.2 orgán štátnej vodnej správy určiť pásmo ochrany vodnej stavby (ak nejde o verejný vodovod alebo kanalizáciu).
Ochrana vodných tokov a zariadení na nich je zabezpečená režimom v tzv. pobrežných pozemkoch. Podľa § 45, ods.2 vodného zákona sú pobrežnými pozemkami:
pozemky do 10 m od brehovej čiary pri vodohospodársky významnom vodnom toku
do 5 m od brehovej čiary pri drobných tokoch
pri ochrannej hrádzi do 10 m od vzdušnej päty hrádze.
Pásma hygienickej ochrany (PHO) čistiarní odpadových vôd
Ochranné pásmo lesa tvoria pozemky do vzdialenosti 50 m od hranice lesného pozemku.
Na vydanie rozhodnutia o umiestnení stavby a o využití územia v ochrannom pásme lesa sa vyžaduje aj záväzné stanovisko orgánu štátnej správy lesného hospodárstva.
Na udelenie záväzného stanoviska sa nevzťahuje všeobecný predpis o správnom konaní.
§ 10 zo zákona č. 326/2005 Z.z